[{"text_idx": "#000006", "text": "Ida-Virumaa alg- ja po\u0303hikoolide o\u0303ppeprogrammi piirkondliku pa\u0308rimusmuusikaga rikastamiseks on Eesti Pa\u0308rimusmuusika Keskuses valminud koolikontserdi kava, kus muusikud Lauri O\u0303unapuu ja Ca\u0308tlin Ma\u0308gi tutvustavad eesti rahvapille samast paikkonnast pa\u0308rit taaselustatud muusikaga, mis on kokku kogutud raamatutest vo\u0303i arhiivi varasalvedest. Ko\u0303ik kontserdid on Kultuuriministeeriumi, Eesti Kultuurkapitali ja Eesti Rahvakultuuri Keskuse toel koolidele tasuta."}, {"text_idx": "#000007", "text": "Koolikontserdid aitavad kaasa Ida-Virumaa ajaloolise piirkonna vaimse kultuuripa\u0308randi taastumisele"}, {"text_idx": "#000008", "text": "Pa\u0308rimuslabori vahendusel saavad lapsed teadlikumaks oma juurtest ja ajaloost. Muusikud tutvustavad Ida-Virumaalt pa\u0308rit rahvalaule ja pillilugusid, mille vahele ra\u0308a\u0308givad nii pillidest kui ka lugusid selle kandi pillimeeste elust. Tuuakse va\u0308lja antud piirkonna muusikapa\u0308randi eripa\u0308ra ning vo\u0303rreldakse seda teiste piirkondade muusika ja lauludega.Eesti Pa\u0308rimusmuusika Keskuse u\u0308heks sihiks on noorte sidumine esivanemate pa\u0308randiga ning kohalikus kultuuris osalejate ringi laiendamine ja selle va\u0308a\u0308rtuse na\u0308htavale toomine. Koolikontserdid aitavad kaasa Ida-Virumaa ajaloolise piirkonna vaimse kultuuripa\u0308randi taastumisele, sa\u0308ilimisele ning elavas kasutuses pu\u0308simisele.Pa\u0308rimuslabori formaat loodi 2021. aastal ning selle nime all vo\u0303etakse fookusesse u\u0308ks kindel piirkond vo\u0303i maakond ning antakse koolikontserte ko\u0303ikides sealsetes koolides, 1.-5. klassini, ning va\u0308iksemates koolides vo\u0303imalusel ka kogu koolile. Pa\u0308rimuslabor on 2021. aastal la\u0308bi ka\u0308inud Ja\u0308rvamaa ning 2022. aastal Saare- ja Hiiumaa."}]